ÁLLÁSPÁLYÁZAT
GYÖNGYÖSI KÖZÖS ÖNKORMÁNYZATI HIVATAL
Gyöngyösi Közös Önkormányzati Hivatal
pályázatot hirdet Közszolgálati jogviszony (Kttv.) keretében
pénzügyi ügyintéző
Munkakör/feladatkör betöltésére.


Tevékenységi kör (ellátandó feladatok): 
· Gazdasági események számláinak ASP-ben történő rögzítése, kontírozása, könyvelése,
· Gazdasági eseményekhez kapcsolódó kötelezettségvállalások, előirányzat módosítások rögzítése,
· Vevő számlák főkönyvi könyvelése,
· Munkabér utalás kontírozása, különféle támogatások ASP-ben történő rögzítése,
· Céljelleggel adott támogatások nyilvántartása, elszámolásának ellenőrzése,
· Beszámolók, kötelező pénzforgalmi és mérleg jelentések határidőben történő továbbítása a MÁK felé az ASP és Kgr rendszeren keresztül,
· Analitikus nyilvántartások főkönyveléssel történő egyeztetése,
· Pénztári tételeket és bizonylatokat ellenőrzése,
· Az Önkormányzat képviselő-testületének ülésére a pénzügyi gazdálkodással kapcsolatos előterjesztések előkészítésében való közreműködés.
Betöltendő állás szakmacsoportja: gazdasági
FEOR besorolás: 3611 Pénzügyi ügyintéző (a pénzintézeti ügyintéző kivételével)
Betöltendő állás munkakörének szakterülete (munkakörcsalád): Gazdálkodás/logisztikai/pénzügyi
Betöltendő állás jogviszonya: Közszolgálati jogviszony (Kttv.)
Foglalkoztatás időtartama, munkaideje, munkarendje, formája: Határozatlan, 40 óra, Általános, Teljes munkaidő
Munkavégzés helye: Gyöngyös
A munkavégzés pontos helye: Heves megye, 3200 Gyöngyös, Fő tér 13.
Álláshirdető szervezet bemutatása: Gyöngyösi Közös Önkormányzati Hivatal (3200 Gyöngyös, Fő tér 13.)
A pályázati felhívás meghirdetése a közszolgálati tisztviselőkről szóló 2011. évi CXCIX. törvény (Kttv.) 45. § (1) bekezdése alapján történik.
A munkáltatóval, állással kapcsolatos egyéb lényeges információ (pl. jogviszony létesítés feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.): 
Az illetmény megállapítására és az egyéb juttatásokra a Kttv., valamint a közszolgálati szabályzat rendelkezései az irányadók. A pénzügyi ügyintézői munkakör hat hónap próbaidő kikötésével jön létre.


Pályázati feltételek
Jogállásból fakadó jogszabályi követelmények:
• Büntetlen előélet
• Cselekvőképesség
• Magyar állampolgárság
• Vagyonnyilatkozattételi eljárás lefolytatása
• Erkölcsi bizonyítvány
Elvárt végzettség/képesítés:
• Felsőoktatásban szerzett gazdaságtudományi, közszolgálati szakképzettség, vagy felsőoktatásban szerzett szakképzettség és gazdaságtudományi, statisztikai, illetve mérlegképes könyvelő szakképesítés.
 Egyéb pályázati feltétel meghatározása:
• Benyújtandó hozzájáruló nyilatkozat arról, hogy a pályázati eljárásban résztvevők a teljes pályázati anyagba betekinthetnek,
• Benyújtandó hozzájáruló nyilatkozat a vagyonnyilatkozat tételi eljárás lefolytatásához,
• Benyújtandó a 30 napnál nem régebbi – eredeti - hatósági erkölcsi bizonyítvány (büntetlen előélet, illetve annak igazolása, hogy a pályázó nem áll foglalkoztatástól eltiltás hatálya alatt),
• Benyújtandó nyilatkozat arról, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul.

Pályázat elbírálása során előnyt jelent:
A pályázat elbírálása során előnyt jelent a szakmai tapasztalat?: Igen
A pályázat elbírálása során előnyt jelent a vezetői tapasztalat?: Nem
Egyéb pályázati előnyök:
• önkormányzati főkönyvi könyvelésben szerzett gyakorlat
• ASP szakrendszer ismerete
• regisztrált mérlegképes könyvelői szakképesítés

A pályázat részeként benyújtandó igazolások, alátámasztó dokumentumok:
• fényképes önéletrajz (87/2019.(IV.23) Korm.rendelet 1 sz. melléklete alapján
• szakmai gyakorlat hitelt érdemlő igazolása
• végzettséget, szakképesítést igazoló okiratok másolata
A pályázat benyújtásának határideje: 2026. november hó 10.
Pályázat benyújtásának módja: 
Pályázni 2026. november hó 10. napi határidővel, részletes, fényképpel ellátott, a pályázó személyes és szakmai motivációit is tartalmazó szakmai önéletrajz, továbbá a képzettségre és egyéb képesítésekre, referenciákra vonatkozó okiratok másolatának benyújtásával lehet. A pályázatokat elektronikus úton  jegyzo@gyongyosph.hu email címre vagy e-papíron a Gyöngyös Városi Önkormányzat (GYVO) tárhelyére kérjük megküldeni. A pályázat a KÖZSZOLGÁLLÁS Portálon keresztül is benyújtható.
Érdeklődni személyesen, vagy a (37) 510-312-es telefonszámon Faragó Melinda pénzügyi és költségvetési irodavezetőnél lehet.
A pályázathoz mellékelni kell a pályázó hozzájárulását ahhoz, hogy a pályázat kiírója, valamint a döntéshozatalban részt vevő személyek a pályázó személyes adatait megismerhessék, azt a pályázat elbírálásához szükséges mértékben és időtartamig kezeljék. 

A pályázat elbírálásának módja: 
A pályázatot a Gyöngyösi Közös Önkormányzati Hivatal Jegyzője bírálja el. A pályázat kiírója fenntartja magának a jogot, hogy a pályázatot eredménytelennek nyilvánítsa.
A pályázat elbírálásának határideje: 2026. november hó 17.
Állás tervezett betöltésének időpontja: 2026. november hó 20.

